शुक्रवार रात वह गांव में स्थित अपने घर के बाहरी कमरे में सोने गए थे। सुबह काफी देर तक बाहर नहीं निकले तो पत्नी रचना तिवारी ने दरवाजे पर दस्तक दी। जवाब न मिलने पर खिड़की से झांककर देखा तो शव फांसी पर लटक रहा था। निबाड़ से फांसी लगाई थी। कमरे में जाने के दूसरे सकरे रास्ते से अंदर जाकर दरवाजा खोला गया। रचना की चीख पुकार सुनकर पड़ोस में रहने वाले अन्य परिजन आ गए। मृतक के भतीजे आकाश तिवारी ने पुलिस को सूचना दी। मौके पर पहुंची पुलिस ने शव को कब्जे में लेकर पोस्टमार्टम के लिए भेज दिया।